அரும்பதவுரையைப் பற்றி என் ஞாபகத்துக்கு வந்தவற்றை  வைத்துக்கொண்டு சுருக்கமாக ஒரு முகவுரை எழுதி முடித்தேன். அப்படி  எழுதியதை மீட்டும் படித்துச் செப்பஞ் செய்து கொண்டேன். பிறகு எனக்குத்  தூக்கம் வர நியாயம் ஏது? <br> காலையில் விசுவநாத சாஸ்திரியாரிடம் அந்தப் படம் யாருடையதென்று  விசாரித்தேன். அவருடைய தலைவராகிய நார்ட்டன் துரையினதென்று தெரிந்து  கொண்டேன். அப்படத்தைக் கண்டு எனக்கு உண்டான ஊக்கத்தையும்  அதனால் விளைந்த நன்மையையும் அவரிடம் சொன்னேன்.